Paymo.ID — ildam taraqqiyot uchun innovatsion g‘oya

Umringizda hech bo‘lmasa bir marta bo‘lsa ham biror xizmat yoki mahsulot xaridi vaqtida rasmiyatchilik, byurokratiya kabi to‘siqlarga duch kelgan bo‘lishingiz aniq. “Pasport bilan keling”, “Shaxsan kelmasangiz bo‘lmaydi” yoki “Pasportni skanerlang, u bilan selfi qilib oxirgi to‘lov varaqangizni jo‘nating” va hokazolar. Biroq unutmaslik kerakki, ayni turdagi qog‘ozbozlik ikkinchi tomonning ham ortiqcha vaqtini oladi – chek-chegarasi yo‘q varaqalar, keraksiz nizo va keti yo‘q navbatlar kimga ham yoqardi, deysiz?
Biroq baxtimizga texnologiyalar taraqqiyoti bir joyda to‘xtab turgani yo‘q, yangi yechim davlat, tijorat va moliyaviy amaliyotlarning barcha ishtirokchilariga vaqtlarini tejab, mablag‘ va asablarini asrab qolishga yordam beradi.
Paymo kompaniyasi O‘zbekiston bozorida yangilikka qo‘l urib, masofadan identifikatsiyalash – Paymo.ID xizmatini ishga tushirdi. Bunda odamlarning shaxsiy ishtiroki talab etilmaydi.
Ilhom Idiyev, Paymo direktori: O‘zbekiston bozorida mana 3 yildan beri faoliyat yuritib kelyapmiz va bu davr mobaynida eng dolzarb masalalardan biri bu shaxsni masofadan turib tasdiqlashning imkoni yo‘qligi deb aytishimiz mumkin. Bu esa pandemiya sharoitida nihoyatda muhimligini ko‘rsatdi.Hozirda butun dunyoda odamlarning jarayonda jismoniy ravishda ishtirok etishini istisno qiluvchi identifikatsiya texnologiyalari faol qo‘llab kelinmoqda. Bizda esa yaqin-yaqingacha buning imkoni yo‘q edi! Iste’molchilar onlayn tarzda xizmatlardan foydalana olmas edi, ta’minotchi esa o‘sha buyurtmachining shaxsini tasdiqlay olmagani uchun uning so‘roviga javob berolmas edi. Hamma joyda shaxsan ishtirok etib pasport bilan kelish talab qilingan. Bizning servisimiz esa ushbu 2 muammoni osongina hal etadi!
Paymo.ID orqali xizmatlarni masofadan turib olish va ko‘rsatish mumkin, mablag‘ingiz va vaqtingiz tejab qolingan holda tizimimizdan foydalanuvchilarning ishonchli tekshirilishi ta‘minlanadi.

Paymo.IDdan foydalanishni boshlash uchun shunchaki smartfon va NFC, pasport va 5 daqiqagina vaqtingiz talab etiladi. MRZ ma‘lumotlari (pasportning surat tushirilgan tarafidagi pastki qism) skanerlanib, yoki pasport raqami, uning amal qilish muddati tugash sanasi va tug‘ilgan yilingiz, kuningizni kiritsangiz bas. Pasportni kiritishning ikkinchi yo‘li bu chipdan ma‘lumot o‘qishdan iborat. Telefoningizni pasportingiz ustiga qo‘yasiz va integratsiya jarayoni tugashini kutasiz.
Mana bo‘ldi, pasportingiz tizimda! Foydalanuvchi shaxsini tasdiqlasa bas. Buning uchun ilovada ko‘rsatilgan yuz uchun ajratilgan hududga yuzingizni moslab suratga tushasiz va yozilgan ko‘rsatmalarga amal qilasiz (boshni to‘g‘rilash, tabassum qilish, ko‘zni yumib yubormaslik). Tizim tekshiruvidan so‘ng (barcha amallar to‘g‘ri bajarilib, ma‘lumotlar hamda tashqi ko‘rinishning to‘la mos kelishi) foydalanuvchi Paymo.ID’da muvaffaqiyatli ro‘yxatdan o‘tgani haqidagi bildirishnomani oladi. Yangilik haqiqatda ham o‘ziga xos, axir u xizmatlarni olish/ko‘rsatishdagi jarayonlarni sezilarli osonlashtirib, pandemiya vaqtida ortiqcha muloqotni cheklashga yordam beradi.
Biznes tarafdan Paymo.ID’ga hozirda ishlatilayotgan shaxsni tasdiqlovchi vositalarning raqamli shakli sifatida qarash mumkin. Faqat ulardan anchagina universalroq:
Shu tarzda Paymo.ID raqobatchilaridan anchayin katta farqli ustunliklarini namoyon etadi. Undan foydalanish orqali xizmat ta‘minotchilari mablag‘larini tejashi, ko‘proq mijoz jalb etishi va so‘rovlarni ishlash jarayonini bir daqiqagacha qisqartirishi mumkin. Iste‘molchilar esa o‘zlariga zarur xizmatlarni eskirib qolgan jarayonlardan qolgan ortiqcha ovoragarchilik va asabbuzarliksiz qabul qilishadi.
Paymo.ID elektron tijorat, moliyaviy chakana xizmatlar (bank ishi, kredit rasmiylashtirish va sug‘urta), tibbiy, telekommunikatsiya tarmoqlari, aviakassa va turistik agentliklar, mehmonxona biznesi xizmatlari kabilardan foydalanish jarayonini qulaylashtiradi va onlayn-xavfsizligini ta‘minlaydi. Bunday qulay jihatlar ro‘yxatini uzoq davom ettirish mumkin!
Bir so‘z bilan aytganda, ushbu xizmat kelishuv jarayonining so‘nggi nuqtasida iste‘molchi va xizmat ko‘rsatuvchi o‘rtasidagi to‘siqni bartaraf etadi.
Xo‘sh, Paymo.ID’ning oddiy aholi uchun qanday qulayliklari bor, deysizmi? U hayotimizni ancha yengillashtirishi aniq. Ilovaning eng asosiy maqsadi foydalanuvchilar kundalik ishlaridan chalg‘imagan holda turli xizmatlardan osongina foydalanishlariga ko‘maklashish.

Shunchaki ilovani iOS yoki Android qurilmangizga o‘rnatib, barcha ko‘rsatmalarga amal qilgan holda tezgina ro‘yxat va identifikatsiyadan o‘tish kifoya!
Yaqin orada Paymo.ID yordamida siz shaxsiy ishtirok kabi ortiqcha va boshqa shu kabi boshog‘riqlardan qutilgan holda ma‘muriy, davlat, bank, sug‘urta, moliyaviy va boshqa tijoriy hamda notijoriy xizmatlarni olishingiz mumkin bo‘ladi. Hayotimiz ildamlagani sari kundalik yumushlarimizda kerakli ko‘plab hujjatlarning raqamli dunyoda keragi bo‘lmay qoladi. Paymo.ID esa doim kerak!
Paymo.ID shaxsiy identifikatsiyaning barcha jihatlarini ta‘minlab xizmatlarga to‘la haqqi bor odamlarga ularning taqdim etilishida yordam beradi. Va buni qayta-qayta isbotlashingizga hojat yo‘q. Barchasi mukammal va maksimal darajada shaffof!
Paymo kompaniyasi respublikamizda ham jismoniy shaxslar, ham turli sohalardagi kompaniyalar uchun ko‘plab yo‘nalishlarda texnologiyalarni rivojlantirishda yordam beruvchi kompaniya sanaladi. Kompaniya hamkorlari va mijozlari orasida riteyl, telekommunikatsiya xizmatlari, kredit va bank tashkilotlari, davlat idoralari va boshqalarni ko‘rishingiz mumkin. Kompaniya mahsulotlari amaliyotdagi ko‘plab tizimli muammolarning optimal yechimi, shu bilan birgalikda moliyaviy xarajatlar, jarayonda qo‘llashda osonlik tomonidan maqbuldir. Shunchaki saytda so‘rov qoldirsangiz bas, qolganini o‘z kasbining ustalari amallashadi!
Paymo
AppStore
GooglePlay
Facebook
+998712311900